steriet, idet man helt henholdt sig til Udvalgets Udtalelser, og Mini* 

 steriet stillede derefter et Lovforslag herom i Rigsdagssamlingen 

 1882—83, men det blev ikke fremmet af Folketinget. I næste Rigsdags* 

 samling (1883—84) blev Lovforslaget fremsat i Landstinget, hvor et Ud* 

 valg under 9. Februar afgav en Betænkning, som udtalte det ønskelige 

 i at faa tilvejebragt en »Bygning for et plantefysiologisk Institut med 

 de fornødne Lokaler for Flanteanatomi som Hjælpevidenskab«; men 

 Landstinget mente, at til en saadan Bygning »maatte 125,000 Kr., 

 hvoraf 15,000 Kr. til Inventarium, formentlig anses for en tilstrækkelig 

 Bevilling«, — altsaa en ganske lignende Beskæring, som da Botanisk 

 Museum skulde opføres. 



Med denne Nedsættelse blev Forslaget vedtaget af Landstinget, men 

 naaede ikke til Behandling i Folketinget, og Sagen kom uagtet Docent 

 R. Pedersens gode politiske Forbindelser nu til at hvile nogle Aar. 



Da Warming i Vinteren 1885—86 kom tilbage fra Stockholm, 

 og overtog sit Embede som Professor i Botanik og Direktør for 

 den botaniske Have, rejste han med sin vanlige Energi og Iver 

 Sagen igen, idet han i en Skrivelse af 26. Marts 1886 til Ministeriet 

 anmodede om, at Planen for det nye fysiologiske Laboratorium 

 maatte blive optaget til fornyet Overvejelse af Docent R. Pedersen 

 og ham selv i Forening med Bygningsinspektøren. Han ønskede 

 overvejet, om der kunde opføres en Tilbygning til Museet, hvori 

 skulde være Auditorium, anatomisk Laboratorium, Direktørbolig o.a., 

 saaledes at der kun behøvedes en mindre Bygning til det plante* 

 fysiologiske Laboratorium. 



Ministeriet bifaldt i Skrivelse af 3. April til Konsistorium, at Sagen 

 toges op igen, og hertil sluttede Konsistorium sig under 13. April, 

 idet det anmodede de tre nævnte Herrer om at træde sammen. 



Docent R. Pedersen havde ikke noget væsentligt at ændre ved 

 eller tilføje til den foreliggende Plan, men Professor Warming 

 sendte 8. November s. A. Konsistorium en længere Skrivelse med 

 Forslag til ret indgribende Ændringer. Han fremhævede heri 

 Nødvendigheden af et stort nyt Auditorium, der kunde rumme de 

 talrige Tilhørere ved de for Medicinerne beregnede elementære 

 Forelæsninger i Botanik. Endvidere mente han, at den botaniske 

 Studiesamling burde overflyttes fra Museet til den nye Bygning. 

 Af Hensyn til Museets indskrænkede Pladsforhold og ogsaa af 

 Hensyn til de talrige Tilhørere ved de elementære Kursus var det 

 paatrængende, at den nye Bygning, som rettelig burde hedde det 



91 



